Document ID: /roh_data/filtered/fineweb-2-filterrobots_roh.jsonl.gz/70850

Gievgia èn ils scolars e las scolaras da Cuira ids ad acla. Tar la «Maiensässfahrt» tradiziunala è l'entira scola sin pes e visita las aclas da Cuira. Ils uffants da la primara van sin il Mittenberg. La terza, quarta, tschintgavla e sisavla sco er la novavla van sin las aclas Nadig, Wisshütte, Fülian e Juchs. La settavla ed otgavla van ad Arella.
Dapi 1854 il medem program
Da bun'ura partan tut ils uffants e giuvenils da Cuira. Accumpagnads da musica van ils scolars e las scolaras tras la porta sura e viageschan fin las aclas tradiziunalas.
Motto «Energia»
La saira hai dà in til da costums tras la citad veglia. Las scolaras ed ils scolars da Cuira han fatg costums tar il tema energia. En il program hai dà titels sco «salata da cabels», «roda da vent» ed «energia or dal guaud». Diversas uniuns da musica han accumpagnà il til ch'ha cumenzà sin il Martinsplatz ed ha gì sia fin sin la Quaderwiese.